Westboro Baptist Church v Topeka, Kansase
**Westboro Baptist Church** (**WBC**) je americká protestantská cirkev. Jej zakladateľom a pastorom bol Fred Phelps. Bola založená v roku 1955. Cirkev sídli v meste Topeka v Kansase, USA.

Westboro Baptist Church sa v krste stotožňuje s kalvinistickým prúdom, hoci nepatrí do žiadnej organizácie združujúcej baptistické cirkvi. Tiež nemá spojenie (napriek čiastočne konvergentnej doktríne) s reformovanými baptistami. Cirkev je úplne nezávislá od iných denominácií.

Kontroverzie
------------

Členovia WBC protestujúci pred kostolom evanjelickej cirky metodistickej v Tulse s plagátmi „Boh nenávidí Ameriku" a „Boh nenávidí homosexuálov"
Známa je pre svoje poburujúce nenávistné výroky zamerané najmä na skupinu LGBT, ale taktiež na katolíkov, ortodoxných kresťanov, ateistov, moslimov, židov, amerických vojakov a politikov. Viacero zdrojov ju opisuje ako nenávistnú skupinu a je sledovaná Ligou proti hanobeniu a južným centrom pre práva chudobných. Cirkev sa zapája do protihomosexuálnych aktivít už od roku 1991, kedy vyžadovala tvrdý zákrok proti homosexuálnej aktivite v Gage Park. Viedla protesty taktiež proti židom a katolíkom, pričom niektorí členovia WBC podupali americkú vlajku alebo ju obrátili na stožiari naopak (čo je v Amerike zločin). Cirkev tiež vydala vyhlásenia ako „vďaka Bohu za mŕtvych vojakov", „Boh vyhodí vojsko do vzduchu" a „Boh nenávidí Ameriku". Cirkev čelí mnohým obvineniam z vymývania mozgov a býva označovaná aj za kult.

Organizácia má niekoľko webových stránok odsudzujúcich homosexualitu, katolícku cirkev, moslimov a židov, ako aj väčšinu krajín sveta, ktoré tieto skupiny údajne podporujú.

Cirkev organizuje množstvo demonštrácií, počas pohrebov amerických vojakov, ktorí padli vo vojne v Iraku, ako aj počas gay pochodov a demonštruje aj proti firmám, ktoré podporujú homosexuálov.

Činnosť organizácie je založená na presvedčení, ktoré je tiež hlavným sloganom WBC, že „Boh neznáša homosexuálov" (ang. *God hates fags*). Podľa Westboro Church sú všetky nešťastia, ktoré sa vyskytnú vo svete, spojené s homosexualitou a rastúcou toleranciou a akceptáciou „homosexuálnej propagandy". Podľa členov WBC sú homosexuáli najväčšími hriešnikmi a Boh ich nenávidí. Zároveň sa domnievajú, že homosexualita by sa mala trestať smrťou.

Filmový dokument
----------------

V roku 2007 BBC o tejto organizácii odvysielala dokumentárny film Louisa Therouxa *The Most Hated Family in America* a v roku 2011 pokračovanie *America's Most Hated Family in Crisis*. V roku 2019 odvysielala dokument *Surviving America's Most Hated Family*.

Referencie
----------

1. ↑   *About Westboro Baptist Church* [online]. godhatesfags.com. Dostupné online. (po anglicky)
2. ↑   *Westboro Baptist Church* [online]. ADL, Anti-Defamation League, [cit. 2013-10-26]. Dostupné online. (po anglicky)
3. ↑   *Anti-gay Westboro Baptist Church leader Fred Phelps dies* [online]. BBC News, [cit. 2014-03-20]. Dostupné online. (po anglicky)
4. ↑   *God Hates the World* [online]. godhatesfags.com, [cit. 2013-10-26]. Dostupné online. (po anglicky)
5. ↑   *Father of Marine Killed in Iraq Sues Church for Cheering Death, Appeals to Public Online for Help* [online]. Fox News, [cit. 2007-03-31]. Dostupné online. (po anglicky)
6. ↑   *Westboro Baptist Church plans protests in Waco* [online]. Fox News, [cit. 2017-09-09]. Dostupné online. (po anglicky)
7. ↑   *Infamous church group plans protest of Budweiser plant* [online]. The Daily Tribune News, [cit. 2020-05-29]. Dostupné online. Archivované 2020-02-18 z originálu. (po anglicky)
8. ↑   *The Most Hated Family in America (TV Movie 2007)* [online]. imdb.com. Dostupné online. (po anglicky)
9. ↑   *The Most Hated Family in America: The Paradox of Acceptability Between Social Norms and Law* [online]. onlineacademiccommunity.uvic.ca, [cit. 2017-12-12]. Dostupné online. (po anglicky)[nefunkčný odkaz]
10. ↑   *America's Most Hated Family* [online]. BBC Two. Dostupné online. (po anglicky)

* *Tento článok je čiastočný alebo úplný preklad článkov Westboro Baptist Church na poľskej Wikipédii a Westboro Baptist Church na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Westboro Baptist Church**

Externé odkazy
--------------

* Westboro Baptist Church Home Page